Kommer oor Ponting voor SA-toets | Nuus24
Fotogalery - Proteas in Australië
Proteas in Australië
Melbourne – Krieket Australië het Vrydag onthul dat die jong snelbouer Pat Cummins 'n laerug-besering het en gevolglik sy tweede agtereenvolgende toetsreeks sal misloop.Die fisioterapeut Alex Kountouris het in 'n verklaring gesê dat Cummins, wat laas seisoen se toetsreeks weens 'n hakbesering misgeloop het, 'n "stresfraktuur in sy rugwerwel" het wat deur 'n mediese skandering bevestig is.In ander beseringsnuus, 'n week voor die eerste toets teen die Proteas in Brisbane, het Krieket Australië die voormalige kaptein Ricky Ponting uit 'n plaaslike ligawedstryd onttrek weens 'n seer dyspier."Dit is slegs 'n voorsorgmaatreël om te verseker dat Ricky die beste moontlike voorbereiding het. Ons verwag dat hy fiks sal wees vir die eerste toets in Brisbane," het Krieket Australië gesê.Vir die jongste sportnuus volg Nuus24Sport op Twitter.
Lees meer oor: pat cummins | ricky ponting | beserings | australië krieket | proteas VOLGENDE OP NUUS24X